Οι θεωρίες του μπηχεϋβιορισμού (συμπεριφορισμού) λαμβάνουν υπόψη μόνο τις μεταβολές, τις μετατροπές της εξωτερικά παρατηρούμενης συμπεριφοράς. Απορρίπτουν τις υποθέσεις ή τις ερμηνείες που στηρίζονται στις εσωτερικές νοητικές διεργασίες των ανθρώπων. Αυτό που τους ενδιαφέρει είναι το εξωτερικό ερέθισμα από το περιβάλλον στο άτομο και η ανταπόκριση του ατόμου στο δοσμένο ερέθισμα. Όσον αφορά τη μάθηση, όσο περίπλοκη κι αν είναι μπορεί πάντα να αναλυθεί σε στοιχειωδέστερα τμήματα. Η γνώση λοιπόν είναι μία οντότητα που μπορεί να μεταδοθεί.